b'\n_START_ARTICLE_\nRavkammeret\n_START_PARAGRAPH_\nRavkammeret i Katharinapaladset n\xc3\xa6r Sankt Petersborg er dekoreret med paneler af rav og guld, som i dag er en rekonstruktion._NEWLINE_Det oprindelige ravrum blev lavet i Preussen fra 1701 til 1709 og befandt sig i Schloss Charlottenburg i Berlin. Da den russiske zar Peter den Store bes\xc3\xb8gte ravrummet i 1716 var han s\xc3\xa5 begejstret for det, at han fik det for\xc3\xa6ret af kong Frederik Vilhelm 1. af Preussen._NEWLINE_I 1755 fik kejserinde Elisabeth af Rusland ravrummet installeret f\xc3\xb8rst i Vinterpaladset i Sankt Petersborg og senere flyttet til Katharinapaladset lidt syd for Sankt Petersborg. I 1941 flyttede tyskerne rummet til slottet i K\xc3\xb6nigsberg i \xc3\x98stpreussen. Ved krigens slutning forsvandt rummet. Nogle mener, at det nedbr\xc3\xa6ndte, da russerne angreb slottet, mens andre mener, at tyske soldater n\xc3\xa5ede at flytte det og gemme det et mere sikkert sted. Det oprindelige rum er aldrig blevet fundet, og der er stadig skattej\xc3\xa6gere, der leder efter det._NEWLINE_En rekonstruktion af rummet blev indviet i Katharinapaladset i 2003.'